চ্যাম্পিয়ন্স ট্রফির ফাইনালে পাকিস্তানের কাছে হেরে স্বপ্নভঙ্গ ভারতের। এদিন শুরুতেই ভারতের সামনে বিশাল রানের পাহাড় তৈরি করেন সরফরাজরা। মাত্র ৪ উইকেট খুইয়ে ৩৩৮ রান তোলে পাকিস্তান। জবাবে ব্যাট করতে নেমে ভারতের ইনিংস শেষ হয়ে যায় ১৫৮ রানে। জেনে নিন যে চারটি বিপর্যয়ের কারণে আজ হারতে হল কোহলিদের।
১. টসে জিতে পাকিস্তানকে প্রথমে ব্যাট করতে পাঠায় ভারত। যা ভেবে এদিন প্রথমে বল করার সিদ্ধান্ত নিয়েছিলেন কোহলি, তা কাজে আসেনি। সরফরাজ বাহিনীর বিধ্বংসী ইনিংসের জেরে বড় রানের পাহাড় তৈরি হয় ভারতের সামনে। ভারতীয় বোলাররা কার্যত ব্যর্থ এ দিন।
২. ভারতীয় ইনিংসের শুরুতেই রোহিত শর্মা-বিরাট কোহলির মতো নির্ভরযোগ্য ব্যাটসম্যানের আউট হয়ে যাওয়া অন্যতম গুরুত্বপূর্ণ ভূমিকা নেয় আজকের ম্যাচে।
৩. যুবরাজ ও মহেন্দ্র সিংহ ধোনির যুগলবন্দি যখন জমতে শুরু করেছে, তখনই আউট হলেন যুবরাজ। এরপর ছ্ক্কা হাঁকাতে গিয়ে উইকেট দিয়ে ফেললেন ধোনিও। ৫৫ রানে ৫ উইকেট পড়ে যাওয়ায় ম্যাচের অনেকটাই তখন শেষ হয়ে গিয়েছে। 
৪. শেষে হার্দিক পাণ্ড্য-র রান আউট ম্যাচের মোড় ঘুরিয়ে দেয় পুরোপুরি। বলা যায় তারপরই আশা শেষ হয়ে যায় ভারতের।